Diari Oficial de la Generalitat Valenciana


Sumari del DOGV 2520, del 01-06-1995 (1995/834923)

ACORD de 16 de maig de 1995, del Govern Valencià, pel qual atorga la concessió definitiva d'emissores de radiodifusió sonora en ones mètriques amb modulació de freqüència a les localitats d'Onda i Vila-real.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2520

Data del DOGV
:   01-06-1995

Secció del DOGV
:   ALTRES DISPOSICIONS

Número del document
:   1995/834923


Data del document
:   16-05-1995

Organisme emissor
:   Presidència de la Generalitat

Tipus de document
:   Acord

ACORD de 16 de maig de 1995, del Govern Valencià, pel qual atorga la concessió definitiva d'emissores de radiodifusió sonora en ones mètriques amb modulació de freqüència a les localitats d'Onda i Vila-real.   
El Govern Valencià, en la reunió del dia 16 de maig de 1995, adoptà l'acord següent:  
Per Acord de 28 de juliol de 1989, del Govern Valencià, es va atorgar a Producciones Informativas Mediterráneas, SA, i a Ràdio Vila-real, SA, amb caràcter provisional, les concessions d'emissores de radiodifusió sonora en ones mètriques amb modulació de freqüència a les localitats d'Onda i Vila-real, respectivament.  
Aprovats els corresponents projectes tècnics de les instal·lacions i complerts els tràmits administratius previstos en les disposicions aplicables, a proposta de la Presidència de la Generalitat Valenciana, el Govern Valencià  
ACORDA:  
Primer  
Atorgar a Producciones Informativas Mediterráneas, SA, i a Ràdio Vila-real, SA, les concessions definitives de les emissores de radiodifusió sonora en ones mètriques amb modulació de freqüència a Onda i Vila-real, amb subjecció a les normes contingudes en el Decret 40/1989, de 13 de març, del Govern Valencià, i d'altres normes d'aplicació.  
Segon  
Les característiques tècniques que s'assignen a les emissores esmentades, d'acord amb els projectes tècnics aprovats, són les reflectides en l'annex.  
Les freqüències assignades queden condicionades, si escau, al compliment dels requisits i obligacions establerts en la Llei 31/1987, de 18 de desembre, d'Ordenació de les Telecomunicacions, modificada per la Llei 32/1992, de 3 de desembre, i en el Decret 40/1989, de 13 de març, del Govern Valencià, així com els compromisos assumits en el procés d'adjudicació i que ja varen servir de base per a efectuar la concessió provisional.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
ANNEX  
Producciones Informativas Mediterráneas, SA (Onda)  
- Coordenades: 39ø 57' 25" N; 00ø 15' 12" W.  
- Cota (m): 220.  
- Denominació de l'emissió: 256KF8EHF.  
- Freqüència (MHz): 105.1.  
- Potència radiada aparent màxima (w): 1200.  
- Potència màxima nominal de l'equip transmissor (w): 1000.  
- Potència d'eixida autoritzada de l'equip transmissor (w): 706.  
- Sistema radiant: dos dipols omnidireccionals.  
- Altura sobre el sòl del centre elèctric de l'antena (m): 22.  
- Altura de l'antena (m): 24.  
- Altura efectiva màxima (m): 185.  
- Polarització: vertical.  
Ràdio Vila-real, SA (Vila-real)  
- Coordenades: 39ø 57' 57" N; 00ø 07' 39" W.  
- Cota (m): 70.  
- Denominació de l'emissió: 256KF8EHF.  
- Freqüència (MHz): 92.2.  
- Potència radiada aparent màxima (w): 2000.  
- Potència màxima nominal de l'equip transmissor (w): 1000.  
- Potència d'eixida autoritzada de l'equip transmissor (w): 646.  
- Sistema radiant: quatre dipols omnidireccional.  
- Altura sobre el sòl del centre elèctric de l'antena (m): 30.  
- Altura de l'antena (m): 35.  
- Altura efectiva màxima (m): 86.  
- Polarització: vertical.  
València, 16 de maig de 1995  
El conseller secretari del Govern Valencià,  
LUIS BERENGUER FUSTER